Na podlagi petega odstavka 105. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21) minister za izobraževanje, znanost in šport izdaja

**P R A V I L N I K**

**o spremembah in dopolnitvah Pravilnika o napredovanju zaposlenih**

**v vzgoji in izobraževanju v nazive**

1. člen

V Pravilniku o napredovanju zaposlenih v vzgoji in izobraževanju v nazive (Uradni list RS, št. 54/02, 123/08, 44/09, 18/10 in 113/20) se v 1. členu v prvem odstavku prva alineja spremeni tako, da se glasi:

»- vzgojitelji, svetovalni delavci, pomočniki ravnateljev (v nadaljevanju: strokovni delavci) in ravnatelji;«.

V drugi alineji se doda nova druga alineja, ki se glasi:

»- vzgojitelji predšolskih otrok – pomočniki vzgojiteljev,«.

V drugem odstavku se za besedo »iz« doda besedilo »prve, tretje in četrte alinee«.

Za drugim odstavkom se doda novi tretji odstavek, ki se glasi:

»Vzgojitelji predšolskih otrok – pomočniki vzgojiteljev napredujejo v naziv mentor in svetovalec.«.

1. člen

V 2. členu se v prvem odstavku besedilo »prve in druge« nadomesti z besedilom »prve, druge in tretje«.

V drugem odstavku se beseda »tretje« nadomesti z besedo »četrte«.

1. člen

V 8. členu se v drugem odstavku za besedo »vzgojitelj« doda besedilo »oziroma vzgojitelj predšolskih otrok – pomočnik vzgojitelja«.

1. člen

V 9. členu se v drugem odstavku za besedo »vzgojitelj« doda besedilo »oziroma vzgojitelj predšolskih otrok – pomočnik vzgojitelja«.

1. člen

V 14. členu se v prvem odstavku besedilo »17., 20. oziroma 23.« nadomesti z besedilom »17., 17.a, 20. oziroma 23.«.

V prvem odstavku se za prvim stavkom doda nov drugi stavek, ki se glasi:

»Ne glede na določbo prejšnjega stavka se lahko opravljeno dodatno strokovno delo svetovalnega delavca v vrtcu vrednoti in točkuje tudi v skladu z 20. členom tega pravilnika.«.

1. člen

V 17. členu se v prvem odstavku za besedo »vrtca« doda besedilo »iz prve alinee prvega odstavka 1. člena pravilnika«.

V prvem odstavku:

1. v razdelku a) se:
* 10. točka spremeni tako, da se glasi:

»(10) vodenje dveh različnih prireditev za otroke (lutke, igrice idr.) ali sodelovanje na štirih prireditvah,«,

* v 11. točki za besedo »vrtcu« doda besedilo »(izvedba vsaj enkrat mesečno)«,
* v 16. točki podpičje nadomesti z vejico,
* za 16. točko dodajo nove 17., 18. in 19. točka, ki se glasijo:

»(17) enoletno vodenje ali koordiniranje programskih vsebin na nivoju celotnega vrtca (npr. eko vrtec, zdravje v vrtcu, gozdni vrtec, fit vrtec idr.),

(18) enoletno vodenje internega izobraževanja (sklopa izobraževanj – najmanj pet srečanj, npr. inštrument, tuj jezik, kulturna dediščina idr.),

(19) vodenje interne delovne skupine (dramska, promocijska, ročne ustvarjalnosti, promocija zdravja, oblikovanje z glino idr.);«.

1. v razdelku b) se:
* 8. in 9. točka črtata, nadaljnje točke pa preštevilčijo,
* dosedanja 10. točka, ki postane 8. točka, se spremeni tako, da se glasi:

»(8) članstvo v odboru za organizacijo strokovne konference, strokovnega kongresa, strokovnega posveta z vsebinskim delom v obsegu vsaj 6 ur, organiziranega za strokovne delavce več vrtcev,«,

* dosedanja 14. točka, ki postane 12. točka, se spremeni tako, da se glasi:

»(12) ena samostojna predstavitev (predavanje, delavnica, predstavitev dobre prakse, poročanje o izvedenem projektu) na posameznem strokovnem izobraževanju ali strokovnem posvetu, strokovni konferenci, strokovnem kongresu, organiziranem za strokovne delavce več vrtcev,«,

* dosedanja 15. točka, ki postane 13. točka, se spremeni tako, da se glasi:

»(13) izvedba enega programa z aktivnim sodelovanjem otrok ali staršev, ki obsega najmanj tri srečanja (Šola za starše, program aktivnega preživljanja prostega časa, joga in sproščanje, pripovedovanje idr.),«,

* dosedanje 19., 20., 21. in 22. točke se črtajo,
* dosedanja 23. točka postane 17. točka, kjer podpičje nadomesti vejica,
* za novo 17. točko doda nova 18. točka, ki se glasi:

»(18) triletno organizacijsko vodenje enote vrtca z vsaj štirimi oddelki;«.

1. v razdelku c):
* se 1. točka črta, nadaljnje točke pa preštevilčijo,
* dosedanja 3. točka, ki postane 2. točka se spremeni tako, da se glasi:

»(2) ena samostojna predstavitev na posameznem strokovnem kongresu ali strokovni konferenci v organizaciji institucij na državnem nivoju,«,

* dosedanja 4. točka, ki postane 3. točka se spremeni tako, da se glasi:

»(3) prva objava avtorskega znanstvenega članka v strokovnem časopisu ali pedagoški reviji,«,

* dosedanja 6. točka se črta,
* dosedanja 7. točka, ki postane 5. točka, se spremeni tako, da se glasi:

»(5) prva objava treh didaktičnih nalog v strokovnem časopisu ali pedagoški reviji, objava priredbe glasbenega dela ali objava lastne skladbe;«.

1. V razdelku č) se 2. točka spremeni tako, da se glasi:

»(2) samostojna predstavitev v tujem jeziku na plenarnem delu mednarodnega kongresa ali konference z vsebinskim delom v obsegu vsaj 6 ur in z udeležbo najmanj tretjine aktivnih udeležencev iz vsaj petih tujih držav; vrednoti se izvedba ene predstavitve na plenarnem delu posameznega kongresa ali konference v trajanju najmanj 20 minut, ter z objavo celotne predstavitve v tujem jeziku v zborniku kongresa ali konference,«.

1. člen

Za 17. členom se doda nov 17.a člen, ki se glasi:

»Dodatno strokovno delo vzgojitelja predšolskih otrok – pomočnika vzgojitelja, povezano z vzgojno‑izobraževalnim delom v vrtcu, se vrednoti in točkuje:

a) z eno točko:

(1) enoletno mentorstvo za najmanj tri otroke ali enoletno mentorstvo športni ekipi, zboru, komorni skupini, orkestru oziroma drugi podobni skupini, ki predstavlja vzgojno-izobraževalni zavod in je dobila priznanje na tekmovanju ali natečaju izven zavoda,

(2) trije praktični nastopi ob hospitaciji dijakov,

(3) mentorstvo petim dijakom za pripravo za nastop,

(4) enotedensko mentorstvo za vsakega dijaka na pedagoški praksi,

(5) pet praktičnih predstavitev vzgojno-izobraževalnega dela za starše,

(6) izdelava didaktične igrače in predstavitev didaktične igrače staršem,

(7) izdelava didaktične igrače in predstavitev didaktične igrače sodelavcem,

(8) priprava delavnice za starše (ročna dela, pravljična joga – vsebine, ki jih starši lahko prenesejo na otroke),

(9) tri praktične predstavitve vzgojno-izobraževalnega dela za sodelavce,

(10) izvedba treh pedagoških delavnic ali predavanj za vzgojiteljski oziroma učiteljski zbor ali starše,

(11) izvedba petih srečanj z aktivnim sodelovanjem otrok, staršev in vzgojiteljic (npr. delavnice, Živ-žav, otroški sejem, kostanjev dan idr.),

(12) vodenje skupine otrok na dveh zimovanjih, letovanjih ali taborih,

(13) vodenje dveh različnih prireditev za otroke (lutke, igrice idr.) ali sodelovanje na štirih prireditvah,

(14) enoletno vodenje interesne dejavnosti v vrtcu (izvedba vsaj enkrat mesečno),

(15) aktivno sodelovanje pri pripravi in izdaji glasila ali publikacije vrtca,

(16) organizacija treh tematskih razstav, odprtih za javnost,

(17) mentorstvo najmanj trem otrokom ali skupini otrok na javnem nastopu,

(18) enoletno vodenje internega izobraževanja (sklopa izobraževanj – najmanj pet srečanj, npr. inštrument, tuj jezik, kulturna dediščina idr.),

(19) enoletno vodenje ali koordiniranje programskih vsebin na nivoju enote vrtca (npr. eko vrtec, zdravje v vrtcu, gozdni vrtec, fit vrtec, idr.),

(20) vodenje interne delovne skupine (dramska, promocijska, ročne ustvarjalnosti, promocija zdravja, oblikovanje z glino idr.),

(21) predstavitev plakata ali razstave na organiziranem strokovnem izobraževanju ali strokovnem posvetu strokovnih delavcev izven zavoda,

(22) strokovno delo v ocenjevalnih komisijah ali žirijah na treh tekmovanjih ali natečajih;

1. z dvema točkama:

 (1) mentorstvo pripravniku ali drugemu strokovnemu delavcu začetniku,

(2) mentorstvo za vsake tri otroke, zbor ali drugo skupino, ki predstavlja vzgojno-izobraževalni zavod na javnem natečaju na državni ravni,

(3) enoletno mentorstvo za najmanj tri otroke, ki sodelujejo v nacionalnih projektih,

(4) enoletno delo v okviru projektov za trajnostni razvoj, v inovacijskih projektih ali projektih uveljavljanja in izmenjave projektnih dosežkov, ki potekajo na podlagi javnih razpisov ministrstva, pristojnega za šolstvo, in za to pooblaščenih javnih zavodov,

(5) izvedba dveh plavalnih, smučarskih ali drugih tečajev,

(6) triletno organizacijsko vodenje enote vrtca z vsaj štirimi oddelki,

(7) organizacija ali izvedba ene javne prireditve z najmanj tremi točkami programa ali tremi nastopajočimi skupinami,

(8) izvedba enega programa z aktivnim sodelovanjem otrok ali staršev, ki obsega najmanj tri srečanja (Šola za starše, program aktivnega preživljanja prostega časa, joga in sproščanje, pripovedovanje, idr.),

(9) ena samostojna predstavitev (predavanje, delavnica, predstavitev dobre prakse, poročanje o izvedenem projektu) na posameznem strokovnem izobraževanju ali strokovnem posvetu, strokovni konferenci, strokovnem kongresu, organiziranem za strokovne delavce več vrtcev,

(10) članstvo v odboru za organizacijo strokovne konference, strokovnega kongresa, strokovnega posveta z vsebinskim delom v obsegu vsaj 6 ur, organiziranega za strokovne delavce več vrtcev,

(11) enoletno vodenje strokovnega aktiva vzgojiteljev predšolskih otrok – pomočnikov vzgojiteljev v vrtcu;

c) s tremi točkami:

(1) priprava ali sodelovanje pri pripravi izobraževalnega programa oziroma drugega programa s področja vzgoje in izobraževanja ali učnega načrta oziroma kataloga znanj za posamezno programsko enoto za obravnavo na pristojnem strokovnem svetu, pri čemer se učni načrt oziroma katalog znanj za posamezno programsko enoto uveljavlja enkrat za vsako vzgojno-izobraževalno področje ne glede na število programov s področja vzgoje in izobraževanja, katerih del je uveljavljan učni načrt oziroma katalog znanj,

(2) ena samostojna predstavitev na posameznem strokovnem kongresu ali strokovni konferenci v organizaciji institucij na državnem nivoju,

(3) prva objava avtorskega znanstvenega članka v strokovnem časopisu ali pedagoški reviji,

(4) prva objava samostojnega prevoda strokovne knjige, ki obsega najmanj 49 strani,

(5) prva objava treh didaktičnih nalog v strokovnem časopisu ali pedagoški reviji, objava priredbe glasbenega dela, objava lastne skladbe;

č) s štirimi točkami:

(1) mentorstvo ali korepetitorstvo za vsakega otroka ali skupino otrok, ki predstavlja vzgojno-izobraževalne zavode in se uvrsti na prva tri mesta oziroma osvoji plaketo (zlato, srebrno, bronasto) na tekmovanju ali natečaju na mednarodni ravni med predstavniki najmanj petih držav,

(2) samostojna predstavitev v tujem jeziku na plenarnem delu mednarodnega kongresa ali konference z vsebinskim delom v obsegu vsaj 6 ur in z udeležbo najmanj tretjine aktivnih udeležencev iz vsaj petih tujih držav; vrednoti se izvedba ene predstavitve na plenarnem delu posameznega kongresa ali konference v trajanju najmanj 20 minut, ter z objavo celotne predstavitve v tujem jeziku v zborniku kongresa ali konference,

(3) uvrstitev strokovnega delavca na prva tri mesta oziroma osvojitev plakete (zlate, srebrne, bronaste) na tekmovanju na mednarodni ravni med predstavniki najmanj petih držav v posamezni panogi oziroma zvrsti, z ustrezno utemeljitvijo strokovnega delavca o prispevku dosežka k vzgojno-izobraževalnemu procesu,

(4) obdobje enega mandata sodelovanja v strokovnem svetu, pristojnem za vzgojo in izobraževanje,

(5) objavljen prevod učbenika, ki ga je potrdil pristojni strokovni svet, pri čemer edinemu prevajalcu pripadajo vse točke, če je prevajalcev več, pa se njihovi deleži določijo v sorazmerju z dejanskim prispevkom vsakega izmed njih,

(6) najmanj enoletno delo v razvojno-raziskovalnem projektu, ne glede na dolžino trajanja projekta, v organizaciji ministrstva, pristojnega za šolstvo, univerzitetnega ali drugega visokošolskega zavoda, ki izobražuje kadre za področje šolstva, Pedagoškega inštituta, Zavoda Republike Slovenije za šolstvo, Centra Republike Slovenije za poklicno izobraževanje, Andragoškega centra Republike Slovenije, Državnega izpitnega centra, Šole za ravnatelje, Centra šolskih in obšolskih dejavnosti, Centra Republike Slovenije za mobilnost in evropske programe izobraževanja in usposabljanja ali Slovenskega šolskega muzeja,

(7) prva objava avtorske raziskovalne naloge ali avtorstvo knjige, ki obsega najmanj 49 strani;

d) s petimi točkami:

 (1) obdobje enega mandata vodenja komisije strokovnega sveta, pristojnega za vzgojo in izobraževanje,

(2) avtorstvo učnega gradiva (razen učbenika), ki ga je potrdil pristojni strokovni svet, in sicer tako, da edinemu avtorju pripadajo vse točke, če je avtorjev več, pa se deleži določijo v sorazmerju z dejanskim prispevkom vsakega izmed njih k ustvaritvi avtorskega dela,

(3) avtorstvo didaktične igrače, za katero je bilo podeljeno priznanje na državni ravni;

e) z desetimi točkami:

 (1) avtorstvo učbenika, ki ga je potrdil pristojni strokovni svet, in sicer tako, da edinemu avtorju pripadajo vse točke, če je avtorjev več, pa se deleži določijo v sorazmerju z dejanskim prispevkom vsakega izmed njih k ustvaritvi avtorskega dela,

(2) obdobje enega mandata vodenja strokovnega sveta, pristojnega za vzgojo in izobraževanje,

(3) nagrada, ki je strokovnemu delavcu kot posamezniku podeljena na podlagi zakona, ki ureja nagrade Republike Slovenije na področju šolstva.

Če s tem pravilnikom ni določeno drugače, se dodatno strokovno delo vrednoti in točkuje sorazmerno z opravljenim delom, in sicer v deležu od predvidenega števila točk.

Če s tem pravilnikom ni določeno drugače, se za mednarodno raven ali sodelovanje šteje sodelovanje med tremi ali več državami.«.

1. člen

V 20. členu v prvem odstavku:

1. v razdelku b) se:
* 10. točka črta, nadaljnje točke pa preštevilčijo,
* dosedanja 12. točka črta,
* dosedanja 15. točka, ki postane 13. točka, se spremeni tako, da se glasi:

»(13) ena samostojna predstavitev (predavanje, delavnica, predstavitev dobre prakse, poročanje o izvedenem projektu) na posameznem organiziranem strokovnem izobraževanju ali strokovnem posvetu, strokovni konferenci, strokovnem kongresu strokovnih delavcev izven zavoda,«,

* dosedanja 18. točka črta,
* dosedanja 31. točka črta,
* dosedanja 33. točka postane 29. točka, kjer podpičje nadomesti vejica,
* za novo 29. točko se doda nova 30. točka, ki se glasi:

»(30) članstvo v odboru za organizacijo strokovne konference, strokovnega kongresa, strokovnega posveta z vsebinskim delom v obsegu vsaj 6 ur, organiziranega za strokovne delavce več zavodov;«.

1. V razdelku c) se:
* 3. točka spremeni tako, da se glasi:

»(3) ena samostojna predstavitev na posameznem strokovnem kongresu ali strokovni konferenci v organizaciji inštitucij na državnem nivoju,«,

* 7. točka spremeni tako, da se glasi:

»(7) prva objava avtorskega znanstvenega članka v strokovnem časopisu ali pedagoški reviji,«,

* dosedanja 11. točka črta, nadaljnje točke pa preštevilčijo.
1. V razdelku č) se:
* 2. točka spremeni tako, da se glasi:

»(2) samostojna predstavitev v tujem jeziku na plenarnem delu mednarodnega kongresa ali konference z vsebinskim delom v obsegu vsaj 6 ur in z udeležbo najmanj tretjine aktivnih udeležencev iz vsaj petih tujih držav; vrednoti se izvedba ene predstavitve na plenarnem delu posameznega kongresa ali konference v trajanju najmanj 20 minut, ter z objavo celotne predstavitve v tujem jeziku v zborniku kongresa ali konference,«.

1. člen

V 23. členu v prvem odstavku:

1. v razdelku b) se:
* 5. in 6. točka črtata, nadaljnje točke pa preštevilčijo,
* dosedanja 9. točka črta, nadaljnje točke pa preštevilčijo.
1. v razdelku c) se:
* 1. točka spremeni tako, da se glasi:

»(1) ena samostojna predstavitev na posameznem strokovnem kongresu, strokovnem posvetu ali strokovni konferenci v organizaciji institucij na državnem nivoju,«,

* 3. točka črta, nadaljnje točke pa preštevilčijo.
1. v razdelku č) se:
* 1. točka spremeni tako, da se glasi:

»(1) samostojna predstavitev v tujem jeziku na plenarnem delu mednarodnega kongresa ali konference z vsebinskim delom v obsegu vsaj 6 ur, z udeležbo najmanj tretjine aktivnih udeležencev iz vsaj petih tujih držav; vrednoti se izvedba ene predstavitve na plenarnem delu posameznega kongresa ali konference v trajanju najmanj 20 minut ter z objavo celotne predstavitve v tujem jeziku v zborniku kongresa ali konference,«.

1. člen

Za Prilogo 2 se doda nova Priloga 3, ki je sestavni del tega pravilnika.

PREHODNE IN KONČNA DOLOČBA

1. člen

V skladu s Pravilnikom o napredovanju zaposlenih v vzgoji in izobraževanju v nazive (Uradni list RS, št. 54/02, 123/08, 44/09, 18/10 in 113/20) se vrednotijo in točkujejo:

* strokovni članki in prevodi strokovnih člankov, objavljeni do 31. avgusta 2022,
* dokazila o vodenju študijskih skupin, izdana do 31. avgusta 2017,
* dokazila o štiriletnem sodelovanju v programskem sosvetu za vsebinski izbor programov nadaljnjega izobraževanja in usposabljanja v vzgoji in izobraževanju,
* predavanje, delavnica oziroma samostojni referat na mednarodnem kongresu, konferenci ali posvetu, izvedeni od 1. septembra 2020 do 31. avgusta 2022.
1. člen

Vzgojitelj predšolskih otrok – pomočnik vzgojitelja, ki ob uveljavitvi tega pravilnika izpolnjuje z zakonom in drugimi predpisi določene pogoje za opravljanje vzgojno-izobraževalnega dela na delovnem mestu vzgojitelja predšolskih otrok – pomočnika vzgojitelja, in je v skladu z Zakonom o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18 in 204/21) in drugimi predpisi uvrščen:

* v plačni razred od začetnega plačnega razreda povečanega za dva do štiri plačne razrede pridobi naziv mentor,
* v plačni razred od začetnega plačnega razreda povečanega za pet do deset plačnih razredov pridobi naziv svetovalec.

Predlog za pridobitev naziva vzgojitelja predšolskih otrok – pomočnika vzgojitelja v skladu s prejšnjim odstavkom mora do 30. novembra 2023 ministrstvu posredovati ravnatelj vzgojno izobraževalnega zavoda na obrazcu, ki je kot priloga 3 sestavni del tega pravilnika. Iz predloga mora biti razvidno:

* delovno mesto vzgojitelja predšolskih otrok – pomočnika vzgojitelja,
* uvrstitev v plačni razred v skladu z Zakonom o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18 in 204/21) in drugimi predpisi,
* izpolnjevanje pogojev za opravljanje vzgojno izobraževalnega dela na delovnem mestu vzgojitelja predšolskih otrok – pomočnika vzgojitelja v skladu z zakonom in drugimi predpisi.

Obrazcu morajo biti priložena dokazila o izpolnjevanju pogojev iz prejšnjega odstavka. Priložiti je potrebno vsaj sklenjeno pogodbo o zaposlitvi, dokazila o izobrazbi in dokazilo o opravljenem strokovnem izpitu na področju vzgoje in izobraževanja.

Ministrstvo na podlagi predloga iz prejšnjih odstavkov odloči o pridobitvi naziva.

1. člen

Če ima vzgojitelj predšolskih otrok – pomočnik vzgojitelja že pridobljen naziv mentor ali svetovalec s področja vzgoje in izobraževanja, lahko uveljavlja pravice iz že pridobljenega naziva s področja vzgoje in izobraževanja, če je ta zanj ugodnejši.

Če ima vzgojitelj predšolskih otrok – pomočnik vzgojitelja že pridobljen naziv svetnik s področja vzgoje in izobraževanja, se ga uvrsti v najvišji plačni razred delovnega mesta vzgojitelj predšolskih otrok – pomočnik vzgojitelja.

1. člen

Postopki napredovanja, začeti pred začetkom uporabe tega pravilnika, se zaključijo v skladu s Pravilnikom o napredovanju zaposlenih v vzgoji in izobraževanju v nazive (Uradni list RS, št. 54/02, 123/08, 44/09, 18/10 in 113/20).

1. člen

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. septembra 2022.

|  |  |
| --- | --- |
| Št. 0070-115/2022 |  |
| Ljubljana, dne  |  |
| EVO 2022-3330-0094 |  |
|   | dr. Igor PapičM I N I S T E R |